Diari Oficial de la Generalitat Valenciana


Sumari del DOGV 8305, del 29-05-2018 (2018/5224)

RESOLUCIÓ de 18 de maig de 2018, del president de l'Institut Valencià de Competitivitat Empresarial (IVACE), sobre delegació de funcions en matèria de contractació.
--------------------------------------------------------------------------------------------------------------------------------------------------------------------

### Dades del document

Número de DOGV
:   8305

Data del DOGV
:   29-05-2018

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2018/5224


Data del document
:   18-05-2018

Organisme emissor
:   Institut Valencià de Competitivitat Empresarial

Tipus de document
:   Resolució

Anàlisi jurídica

RESOLUCIÓ de 18 de maig de 2018, del president de l'Institut Valencià de Competitivitat Empresarial (IVACE), sobre delegació de funcions en matèria de contractació.  
 [2018/5224]  
Després de l'entrada en vigor de la Llei 9/2017, de 8 de novembre, de contractes del sector públic, i en consideració als llindars dels procediments de contractació que en aquesta es regulen, per raons d'eficàcia administrativa i agilitat es considera convenient efectuar una nova delegació de competències en matèria de contractació. En virtut d'això, i de conformitat amb el que es preveu en l'article 63 de la Llei 5/1983, de 30 de desembre, del Consell, en els articles 8 i 9 de la Llei 40/2015, d'1 d'octubre, de règim jurídic del sector públic, en exercici de les competències conferides per l'article 8.2.h del Decret 4/2013, de 4 de gener, del Consell, pel qual s'aprova el Reglament d'organització i funcionament de l'Institut Valencià de Competitivitat Empresarial (IVACE), resolc:  
  
Primer  
Delegar les facultats previstes en matèria de contractació que es confereixen a la Presidència de l'Institut en l'article 4.2.d del Decret 4/2013, de 4 de gener, del Consell, pel qual s'aprova el Reglament d'organització i funcionament de l'IVACE, en la persona titular de la Direcció General de l'IVACE sempre que el valor estimat no supere els trenta-cinc mil euros (35.000 ?), IVA exclòs; no obstant això, les necessitats de contractació de l'àmbit de l'IVACE Internacional el valor estimat del qual siga inferior a quinze mil euros (15.000 ?), IVA exclòs, es deleguen en la persona titular de la direcció adjunta de l'IVACE que ostenta les competències d'internacionalització com a òrgan directiu de la Conselleria d'Economia Sostenible, Sectors Productius, Comerç i Treball.  
  
Segon  
La present delegació d'atribucions podrà ser revocada en qualsevol moment per l'òrgan delegant, de conformitat amb el que s'estableix en l'article 63.5 de la Llei 5/1983, de 30 de desembre, del Consell.  
  
Les atribucions delegades en la present resolució podran ser avocades, en els termes i amb els requisits que estableix la normativa aplicable.  
  
Tercer  
Les resolucions o actes administratius que s'adopten en virtut d'aquesta delegació indicaran expressament aquesta circumstància i es consideraran dictats per l'òrgan delegant.  
Les atribucions exercides per delegació no podran ser objecte de delegació en un altre òrgan.  
  
Quart  
Queden revocades la Resolució de 10 de maig de 1996, del president de l'Institut de la Petita i Mitjana Indústria de la Generalitat Valenciana (IMPIVA), sobre delegació de funcions en matèria de contractació, i la Resolució de 23 de desembre de 2014, del president de l'IVACE, per la qual es deleguen competències en les direccions adjuntes de l'IVACE.  
  
  
Cinqué  
La present resolució tindrà efectes des de l'endemà de la publicació en el Diari Oficial de la Generalitat Valenciana.  
  
València, 18 de maig de 2018.- El president de l'IVACE: Rafael Climent González.